Downloaded from YTS.MX
Official YIFY movies site: YTS.MX
Nasaan
Ang hangganan ng langit?
Di mawari
Ilang ulit mang lakbayin
Tulad din
Ng hubog ng ating pag-ibig
Hindi matukoy ang wakas
At umpisa
Walang hanggan
Iyan ang tanging hantungan
Ng ating pagmamahalang
Hindi mapapantayan
Mapipigil ba
Ang ihip ng–
Gunshot wound, torso entry. Walang exit wound. Applying pressure.
Inserting IV.
Pa-request tayo ng abdominal x-ray.
-Tapos pahanda ang patient sa O.R. -Yes, Doc.
Lilia, lumaban ka.
-May ID na ba? -Wala pa, sir.
Nakakapagtaka 'tong kaso, sir. Lahat, patay. Parang nilapa ng hayop…
Miss.
Nag-iimbestiga kami ng multiple homicide case.
Ikaw ba'ng naka-duty ngayon?
Ano'ng pangalan mo?
Isabelle Pineda.
Nurse Pineda.
Chief Inspector Carreon. Inspector Angua.
Gusto naming kausapin ang pasyente n'yong Filomena Reyes. Nandidito siya, di ba?
Person of interest na siya sa kasong iniimbestigahan namin.
Kailangan po niyang magpahinga.
Miss, hindi kami bisita. Mga pulis kami.
Sir.
Ibig n'yong sabihin, 'yong pasyente kong 88 years old,
nakapatay ng tao?
E, kung hindi siya, siguradong alam niya kung sino.
Nurse Pineda,
nakapatay man siya o hindi sa edad niya, ang ibig sabihin lang ng kasama ko,
baka makapag-provide siya ng impormasyon sa amin
sa kung ano ang kaniyang nakita, o kung ano pa man.
Para maresolba kaagad ang kaso. 'Yon lang.
Marami hong dugong nawala 'yong pasyente.
Di po siya pwedeng istorbohin kahit na mga pulis po kayo.
-Obstruction of justice 'yan! -Kapag stable na po siya,
pwede naman po kayong bumalik at kausapin siya.
Miss, hindi mo ba—
Maraming salamat sa 'yong panahon. Alam namin ang ginagawa mo.
Babalik kami.
Ano ba 'to?
Di mo ba sasagutin 'yan?
Mabuti ho at gising na kayo.
Nurse ho ako dito sa Baguio Gen, Lola.
Naaalala n'yo ba kung sino'ng nagdala sa inyo dito?
At kung paano kayo napunta dito?
Sino ba 'yang tumatawag sa 'yo?
Wala ho 'to.
Marami hong dugong nawala sa inyo.
Naaalala n'yo ba kung paano kayo nabaril?
Paano ako nakarating dito?
Ah, dinala ho kayo ng anak n'yo dito.
Hinanap namin siya pero di po namin alam kung saan siya nagpunta.
Hmm?
-Alam n'yo kung pa'no siya mako-contact? -Anak?
Wala akong anak.
Ah… Mero…
Lalaki ho.
Ah, 30… parang 30 years old. Parang ganito 'yong height at…
at mahaba 'yong buhok niya.
Si Matias.
Hindi ko siya anak.
Boyfriend ko.
Naku, lola. Sana all.
Magpahinga na ho kayo, ha?
Pasensiya na.
Kanina pala narinig kong kausap mo 'yong mga pulis.
Salamat.
Pero gusto ko munang magpalakas.
Siguro naman maaaring sabihin ko na lang sa 'yo
pag handa na akong kausapin sila.
Sige ho.
Salamat.
-Papalag ka pa, e! -Hindi po!
Hoy, kolektor!
Balita ko, nakakuha ka na naman ng kaso, ha?
Idadagdag mo ba sa koleksiyon mo?
Tarantado ka talaga.
Tarantado ka talaga!
Teka.
Bakit "kolektor" ang tawag sa kanya?
Old school kasi si Tandang Angua.
Siya ang pinakamatagal dito.
Pero ni hindi makalagpas sa rank na Inspektor.
Walang naso-solve na kaso.
Nangongolekta ng mga kaso, pina-file. Minsan, kinakalkal para lang tingnan.
Walang ni isang solved case?
Matagal nang wala!
Bakit hindi na lang niya lutuin?
Taniman niya ng shabu o baril?
Straight, e.
Pulis patola pala, e. Pero bakit di sinisibak?
Kung sisibakin 'yan, sibak tayong lahat.
Sa tingin ko kasi,
konektado ito sa mga dati kong kaso.
At saka tignan n'yo 'yong lugar,
isa lang ang pinangyarihan.
'Yong mga injuries, tingnan mo.
Serial killer, sir. Bumalik!
-Mula pa no'ng '80s? -Yes, sir.
Serial killer, ha?
'Yong mayamang negosyante na may charity na si Filomena Reyes?
Oo, si Lilia.
Siya ang may-ari ng bahay na ninakawan noong nakaraan.
At maraming negosyo sa Baguio.
-Ano 'yan? -Kailan kinunan itong mga 'to?
1980s pa po, sir.
Siya ang suspect ko no'n pero walang nangyari sa amin.
Kung walang anak si Filomena…
Sino 'to?
No'ng 1990s ko pa kinuha 'yang litratong 'yan.
Pero tingnan n'yo, parang hindi tumatanda.
So, sino nga siya?
Hindi ko pa alam, sir. Wala siyang record kahit saan.
Sir, mahirap paniwalaan 'to, pero tingnan n'yo.
Mag-isa lang si Lilia diyan. Pero parang may kausap, hindi ba?
Oo. Nakapagtataka nga, ano?
Bakit lumabas bigla itong lalaking 'to no'ng matanda na si Lilia Reyes?
Girl, out na 'ko.
Bakit?
Tapos na ba duty mo?
Tapos na 'yong shift ko kaso…
-Uy. Hindi. -Kulang ng nurse sa day shift, pwede ka?
-Di pa 'ko… -Sige na!
Sige na, please! Family Day ng anak ko.
Sandali, di pa ako naliligo at di pa 'ko kumakain.
Girl, alam naman nating nangyayari 'to, e. Di ba?
Sige na. Kayang-kayang mo 'to. Saka single ka naman.
-Sige na. -Ano ba 'yan?
-Single na, inaabuso pa. -Please? Thank you!
Thank you, thank you. Ba-bye. Love you, love you!
Isabelle.
Hindi mo sinasagot ang telepono mo!
Ano ba? May pasyente ako.
Sinungaling! Kanina pa tapos 'yong shift mo, di ba?
Nag-cover ako ng day shift.
Ang sabi mo sa 'kin, tutulungan mo 'ko sa renta.
Sinabi ko ba?
Sabi mo, susuportahan mo 'ko habang ginagawa ko 'yong art ko.
Noon, no'ng boyfriend pa kita.
Ngayon break na tayo. Kaya pwede ba, umalis ka na?
May pasyente pa 'ko, o.
Gano'n ba? O, puwes,
ibalik mo sa 'kin 'yong painting na binigay ko sa 'yo para maibenta ko.
Ano?
-Gusto mo bang tumawag ako ng security? -Nurse?
Ano ba, hindi ka pa ba aalis?
-Nurse. -Nakakainis.
Nandito na po ako.
-Isabelle, kailangan mo ng tulong? -Okay na. Ako nang bahala dito.
Hingang-malalim.
Okay lang ho kayo?
Alam kong kailangan mo ng tulong.
Salamat ho.
Nandiyan pa siya?
Nandiyan pa.
-Okay lang ho bang dito muna ako? -Masakit!
Dito ka muna.
Aray…
Hingang-malalim.
Wala na.
Wala na siya.
Umalis na.
Maraming salamat ho.
Gusto mo ng kuwento?
Anong kuwento?
Tagarito ang pamilya ko sa Baguio. Komportable ang buhay namin.
Pero noong 1941…
Lilia, iwan na natin 'yan. Nakapag-impake ka na ba?
Opo!
Tayo na, kung gayon. Halika na.
Bilisan n'yo na. Halika na!
Dumating ang mga Hapon,
nagkagiyera.
Aba ginoong Maria…
Tao po!
Nilisan namin ang Baguio bago pa lumala ang sitwasyon…
Inakala nila Papa na magiging maayos ang lahat.
Tumira kami sa Batangas, sa bahay ng isa naming kamag-anak.
Kuya Teresing!
Iba ang buhay namin doon sa buhay na dati naming nakasanayan.
Kapit sa patalim dahil walang pagpipilian.
Nakikiusap kami, malayo ang aming pinanggalingan.
Malayo ang aming nilakbay.
Baka maaaring makituloy muna rito sa inyo?
Delikado!
Malalagay ako sa pahamak.
Ano'ng mangyayari sa 'kin?
Pinsan, tanggapin mo na 'to para sa abala.
Sige na!
Pinsan naman.
Hindi ito tungkol sa pera, ha?
Pero alam mo namang…
Nakikiusap po kami.
Sige na, pinsan.
Di mo na kailangang makiusap.
Pero malalagay ako sa alanganin, e.
Pangako, babawiin natin ang lahat matapos itong giyera.
Sa 'yo pa rin naman 'yan, ipapatago lamang natin.
O, buweno.
Pwede kayong manatili dito. Pero pag dumating ang mga Hapon,
bahala kayo.
Nakita ko, aswang!
Nag-anyong-tao muna bago nag-anyong-halimaw!
Pinatay niya ang pamilya na ito, kaya hinabol ko ng aking gamit na itak!
Tatlo pa ang pinatay ng aswang! Nakakatakot na…
Akala ko ang digmaan ang pinakamalupit na halimaw.
Nagkamali ako.
May halimaw na higit pang nakapangingilabot na gumagala sa paligid…
Tara na, umuwi na tayo.
Maghugas ka na ng kamay mo.
Maaari na po ba 'kong tumayo?
-Kumain ka muna. -Kumain ka muna.
Busog pa po ako.
Busog pa naman pala, e.
Mahirap humanap ng pagkain ngayon.
Juan Pablo.
Pinapalayaw mo ang anak mo.
Bukas makalawa, hindi na siya bata.
Hindi pwedeng lumalaki siya
na iniisip niyang maaari niyang gawin ang lahat ng ibig niya.
Alam kong mahirap paniwalaan ito,
pero tandang-tanda ko…
Nang gabing iyon, sa misteryo at pusikit ng gabi,
may nakilala akong siyang magpapabago at bubuuin ang aking buhay
habambuhay.
Si Matias.
So 'yong pusa…
Matias ang pangalan niya?
Si Matias ang pusa.
So ibig mong sabihin,
'yong kaluluwa niya ay nasa pusa?
Reincarnation ba no'ng pusa si Matias?
Hindi!
Si Matias ang pusa.
Lola, di ko kayo maintindihan.
Sabi ko nga sa 'yo,
si Matias
-'yong… -'Yong nagdala sa inyo dito.
Oo.
'Yong sinasabi n'yong boyfriend n'yo.
-Oo. -Siya 'yong pusa.
Si Matias ang pusa.
Mukhang interesting talaga 'tong istorya mo.
Ay, oo.
At hindi pa tapos.
Matias?
Ano ba'ng naisip mo at dinala mo 'yang hayop na 'yan dito?
Itapon mo 'yan. Iligaw mo!
Pero kaibigan ko si Matias!
Tumabi ka diyan.
Ayoko! Mama!
Iligaw mo 'yan, ayoko siya dito!
Ayoko nga po! Poprotektahan ko siya!
Ay!
Matias!
Saan ka pupunta, Lilia?
Matias!
Matias?
Excuse me po. Isabelle! Nandito ka pala.
Oo.
Kinukwentuhan ako ni lola.
Kuwento? Anong kuwento naman?
Tungkol sa kabataan ko.
Wait po, up lang natin.
Check ko lang ho 'yong blood bag ninyo.
Kailangan pa niya ng two or more units ng A-positive, agad-agad.
A-positive?
Yes. pero iche-check ko pa rin sa bank natin.
Mm-hmm. Sige po, excuse me.
Sige, salamat.
Lola, wala ka bang kamag-anak na pwede natin i-contact?
Baka pwede silang mag-donate ng dugo sa 'yo.
Kamag-anak?
Wala, e.
Best pa rin ang family ho.
Rare kasi 'yong type ng dugo n'yo.
Mukhang mahihirapan tayong makahanap ng compatible na donor sa inyo.
Si Matias…
mukhang hindi uubra ang dugo niya.
Ah… May alam ba kayong paraan kung paano natin siya ma-contact?
Kailangan na kailangan n'yo na ho ng dugo.
Baka ho lumala 'yong sitwasyon n'yo.
Mamamatay na ba ako?
Kumusta ang pakiramdam mo?
Nanghihina.
Kumusta siya?
Ah… Ma…
Marami hong nawalang dugo sa kanya.
Kailangan niyang masalinan agad ng dalawang units ng A-positive na dugo.
Bakit hindi pa sinasalinan?
Matias…
Magbabayad kami kahit magkano.
Public hospital po kami, sir. Lagi po kaming kapos sa dugo.
At may shortage po ng supply ng dugo.
Nag-advice na ho kami kay lola na tawagan 'yong mga kamag-anak niya.
Kontakin daw ang pamilya ko.
Wala na siyang pamilya.
Pwede naman ho kayong lumapit sa blood bank
o mag-post sa Facebook para sa donasyon.
Matias.
Pag oras na,
oras na.
Lilia, huwag kang magsalita ng ganiyan.
Sapat na sa akin na nasa tabi kita.
Hanggang sa huling sandali.
Di kita susukuan.
Pakialagaan si Lilia.
Babalik ako mamaya.
Matigas talaga ang ulo niya.
Angua.
Tama na 'yan.
Umuwi na tayo.
Sir. Tatapusin ko lang 'to, sir.
Wala tayong budget sa overtime, baka nakakalimutan mo.
Pare-parehas lang pagod ang utak natin.
-Sir. -Bukas pwede nating balikan 'yan.
Ito na ang autopsy report ng patayan sa Aurora Hills.
Okay, salamat.
Angua!
-Sir… -Bukas na.
Sir, nandito na, e.
Bukas na!
Mas mataas ang ranggo ko sa 'yo, di ba?
Inoorderan kita.
Tama na 'yan, umuwi na tayo, magpahinga na tayo.
Yes, sir.
Makikita naman natin 'yan bukas. Tingnan natin parehas 'yang report.
-Nandito na nga, e. -Oo, tara na.
Ano ho'ng totoong nangyari sa inyo, lola?
Sabi po sa 'kin ng mga pulis,
malamang kilala n'yo daw kung sino'ng pumatay sa mga taong 'yon.
Si Matias po ba?
Mabait na tao si Matias.
Hindi siya nananakit ng tao.
Maliban na lang kung kinakailangan.
Gusto ko sanang sabihin
na nakahinga kami nang maluwag nang matapos ang giyera.
Pero lumisan man ang mga mapang-abusong sundalong Hapon,
ang dadanasin ko'y higit pa sa lahat ng lagim at dusa ng digma…
Wala kang salawal?
-Tigilan n'yo nga ako. -Ang arte mo talaga, Lilia.
Sabing tigilan mo ako!
-Galit na 'yan. -E, lagi naman siyang galit.
Ay! Lilia, sama ka sa 'min sa bayan mamaya.
Bakit naman ako sasama?
May sayawan, tugtugan. Fiesta, e.
Wala akong pakialam.
Ah, wala ka palang pakialam.
E, di ibig sabihin wala kang paki sa Pista ng Pintakasi?
E, di baka totoo 'yong sinasabi nila tungkol sa 'yo.
Hmm?
Ano'ng sinasabi nila?
Na may lahi kang mangkukulam.
Ikaw lang nagsasabi niyan, e.
Anong ako?
Ang sabi nila,
meron ka daw ginagawa gabi-gabi na ritwal.
Pangalawa,
at saka merong demonyo na sumusunod-sunod sa 'yo.
Sa lahat ng utos mo.
At higit sa lahat,
merong halimaw na may pangil na nakatira diyan sa bahay mo, di ba?
Ha?
Ano ba!
Lilia!
Ano ba? Tigilan n'yo 'ko!
Lumayo nga kayo!
Tatakbo ka pa, ha?
Huwag kayong lalapit!
E, ayaw nga sa 'kin.
Ikaw ang gusto.
Kita ko namang gusto niya, e.
Kung ako sa 'yo, ligawan mo siya.
Kung ayaw mo, ako susuyo sa kanya.
Bukas ulit.
Ha?
Hindi halimaw si Matias.
Pero naiintindihan ko kung bakit halimaw ang tingin sa kanya ng iba.
Makapangyarihan siya.
At gagawin niya ang lahat para protektahan ako.
-Tulungan n'yo na! -Naku po.
Masisisi ba natin si Matias kung mananakit siya
dahil sa kagagawan ng tao?
Anong kababalaghan ba ito?
Ang katawan ni Kristo…
Amen.
Siya ba 'yon?
-Katawan ni Kristo… -Bata lang pala. Pero mangkukulam.
Kahit itanong mo sa iba.
Katawan ni Kristo…
Amen.
-Nagpupunta 'yan sa parang gabi-gabi. -Katawan ni Kristo…
-Nakakatakot. -Ano'ng ginagawa?
-Katawan ni Kristo… -Amen.
Ay, susmaryosep.
-Nakatingin talaga sila dito. -Oo nga.
-Katawan ni Kristo… -Amen.
Katawan ni Kristo…
-Katawan ni Kristo… -Amen.
Katawan ni Kristo…
Ipanalangin Mo kaming makasalanan…
Ngayon at kung kami'y mamamatay…
Amen.
Bumalik ka dito.
Mama.
Sa'n ka pupunta?
Sa labas lang po.
Hindi ka lalabas.
Hindi mo na nga ako sinamahang magrosaryo, aalis ka pa!
Babalik rin naman po agad.
-Lilia. -Mama… Mama!
Hindi ka na bata!
Hindi ka na dapat naglalaro sa labas!
Pinag-uusapan ka na sa buong bayan.
Sinasabi nila, isa kang mangkukulam!
At gumagawa ka ng ritwal sa parang tuwing bilog ang buwan!
Mama, hindi totoo 'yon!
Marahil binenta mo na ang katawan mo
-sa demonyo! -Mama, nasasaktan ako!
Wala akong anak na sumasamba sa demonyo!
-Bitiwan n'yo ho ako. Ang sakit po! -Dolor!
Anong kaguluhan ang nangyayari rito?
Itong putang anak mo, kasintahan ni Satanas!
Itanong mo kung ano 'yong ginagawa niya sa parang!
Tanungin mo kung bakit namatay 'yong mga binatilyo
at 'yong isa, bigla na lang hindi makapagsalita!
Ano'ng ginawa ko sa kanila?
Tinanong n'yo ba kung ano'ng ginawa nila sa 'kin?
Lilia!
Lilia, bumalik ka rito!
Nawawala na ba sa katinuan lahat ng taong nakatira rito?
Lilia.
Mapamahiin ang aking ina.
Hindi ko siya masisisi.
Pareho siya ng mga mapanghusgang mga tao sa bayang iyon…
Anak…
Sunugin na 'yan!
Matias!
Sunugin na 'yan!
Sunugin!
Isa lang ang napatunayan ko.
Hindi ako iiwan ni Matias.
Handa siyang gawin ang lahat–
ilabas ang kanyang pagiging halimaw, huwag lang akong mapahamak.
Dahil mahalaga ako sa kanya.
Sunugin!
Tulong!
Papa.
Di ko alam na pupunta ka.
Biglaan.
Pa'no mo 'to natitiis?
Alin?
Napakaraming dugo, di ka ginugutom?
Mm…
Gusto ko 'yon. Gusto ko 'yong amoy.
Okay lang ba siya?
Oo.
Konting hilo lang.
Maniwala ka sa 'kin.
Mas mabuti na 'yong ganito.
Di naman niya mararamdaman 'yan.
Parang kagat ng langgam.
Di mo pa rin tinatago.
Ito?
Relax.
Sino ba magsususpetsa na kabaong 'yan?
Kayo pa rin ba no'ng…
rich girl?
Nasa ospital siya ngayon.
Kailangan siyang salinan ng dugo.
Ikaw lang ang alam kong nag-iimbak ng stock.
Anong type?
A-positive, dalawang unit.
Alam mo, hindi ko talaga gets
kung bakit napakaimportante ng babaeng 'yon sa 'yo.
Kung matanda na siya,
hayaan mo nang mamatay.
Ngayon, kung gusto mo siyang makasama,
sana ginawa mo na siyang katulad natin noon pa.
Hindi pwede.
Bakit?
Kailangan gusto niya.
Kailangan sabihin niya sa 'kin na gusto niyang maging imortal
bago ko ibigay sa kanya 'yon.
Dahil mahal ko siya.
Okay.
Tumatanda ka na nga.
Humihina ka na, e.
Mm, ito na 'yong dugo mo, tanda.
Umalis ka na.
Bayad ko?
Emergency 'to, wala pang ani.
So, advance 'to?
Bigyan mo 'ko ng mga ilang araw.
Babalik ako dito.
Sige na.
Di ka sumasagot sa tawag ko, kaya pinuntahan kita dito.
Ano ba'ng hindi mo naiintindihan? Pangatlong shift ko na 'to!
Nakakapagod na. Umalis ka na nga!
'Yan ang problema sa 'yo, 'no?
Mas importante sa 'yo ang trabaho mo kaysa sa 'kin!
Buhay ang nakataya dito. Importante 'tong ginagawa ko!
Talaga?
Ga'no kaimportante?
Kung sobrang importante ng trabaho mo, e, ano 'to?
Ba't ka nag-a-apply ng visa sa Canada? Magnu-nurse ka do'n?
Ano, do'n ka titira?
Isabelle, pwede ba?
Alam naman natin na kinukulit ka ng magulang mo dati pa.
Para doon ka na tumira sa Canada, at iwanan ako.
So, pa'no?
Bigla ka na lang aalis? Ha?
Pinapakialaman mo ba 'yong email ko, ha?
Kailangan kong makialam, e.
-Magulo ang buhay mo! -Kapal ng mukha. Layas!
Di ako aalis!
-Umalis ka dito! -Tatawag kami ng security!
Kahit tumawag ka pa ng kahit sino, hindi ako natatakot!
-Umalis ka na! -Di ako aalis!
Fiancée pa rin kita!
-Break na tayo! -Ah!
Aray!
Isabelle, di ako aalis dito!
Salamat, Matias.
Pasensiya ka na, natagalan ako.
Tama lang ho 'yong dating n'yo, sir.
May chance na maging stable 'yong condition ni Ma'am Lilia.
Ako na ho ang magpapaliwanag sa kanila
kung bakit ginamit natin 'yan. Emergency naman.
Mabuti naman.
Naku, mabuti ho talaga.
Dahil gusto kong marinig 'yong karugtong ng istorya niya.
Wag kang padadala sa itsura niyan.
Suspect ang lalaking 'yan sa patayan dito sa Baguio
simula pa no'ng 1976.
1976?
Bata pa siya no'n.
May paniniwala akong mas matanda siya kaysa sa itsura niya.
Sa tingin mo, tama ako?
Miss Pineda, pulis ako.
Gusto ko lang bigyan ng hustisya lahat ng mga pinatay ng hayop na 'yan.
Mag-ingat ka,
Miss Pineda.
'Yong matandang babaeng 'yan at 'yong lalaking 'yon
ay hindi tulad sa mga iniisip mo.
Tawagan mo lang ako.
Talaga bang di mo nakikita 'yong taong binanggit ko sa 'yo?
Hindi po.
Pag nakita mo siya, tawagan mo 'ko agad, ha?
-Opo. -Sige.
Di ko ho alam, e.
Bihira lang ho lumabas ng bahay si Aling Lilia diyan, e.
Balita ko, siya lang ho mag-isa diyan.
-Gano'n ba? -Gano'n po.
Naku, sir, wala talaga kaming alam.
E, ikaw?
Ah… Ako ho, dito lang ho talaga 'ko nagtatrabaho.
Sir Matias?
Nandito na ho ako.
Lorenzo?
Salamat sa pagpunta.
No problem ho, sir.
Dalhin mo ito sa Black Cat Tattoo Studio.
Alam mo kung saan 'yon?
Sa may Session. Opo, nakapag-deliver na 'ko ro'n.
Mabuti.
Ako sana ang magdadala pero dadalawin ko ang Ma'am Lilia mo.
Oo nga ho. Mas maigi, samahan n'yo na lang si Ma'am Lilia.
Sige ho.
Bale, hintayin ko na lang po 'yong bayad nila tulad dati?
Hindi na, libre ito.
Kung tulog si Ami, ibigay mo 'yan sa tao niya.
Alam niya kung ano 'yan.
Okay ho.
Mag-iingat ka sa mga pulis at sa mga aso.
Ay, sir…
May mga dumating ho palang pulis sa café, nagtatanong-tanong.
Tungkol?
Tungkol ho kay Ma'am Lilia at saka sa inyo ho.
Sa akin?
Tungkol daw ho sa mas nakababatang lalaki
na palaging kasa-kasama ni Ma'am Lilia. E, sa tingin ko ho, kayo 'yon.
Maraming salamat at sinabi mo sa akin.
Sige ho, tuloy na ho ako.
-Mag-iingat ka. -Kayo rin po.
Ang sabi sa 'kin ng doktor, mag-stay ka muna ng isang gabi.
Kapag stable na ang kondisyon n'yo, makakauwi na kayo bukas.
Mabuti naman.
Maya-maya lang, nandiyan na si Matias.
Lola…
Pwede mo bang ituloy 'yong kuwento?
Lalabas na kayo bukas.
Baka mabitin ako.
Siyempre naman.
Sa'n na ba tayo?
Bumalik kami ng Papa sa Baguio.
Pinilit naming ibalik sa dati ang lahat.
Kalimutan ang poot at iwan ang pait ng kahapon.
Ipagpatuloy ang agos ng buhay,
sa pag-asang muling sisikat ang araw.
Hindi rin ako iniwan ni Matias. Taal siyang taga-Baguio.
Ito ang totoong tahanan niya.
Puno ng pagmamahal ang aming mga gabi.
Inangkin namin ang Baguio.
Pero kalakip ng dilim ng gabi
ay ang mga sikreto niya.
Hindi ako nagtatanong
dahil natatakot akong malaman ang totoong sagot.
Pero palagi ko itong pinag-iisipan.
Malapit nang sumikat ang araw.
Kailangan ko nang umalis.
Kailangan ba talaga?
Kailangan.
Bayad para sa…
Para saan?
Sa lahat ng ito.
Ano'ng mangyayari kapag hindi ka umalis?
Kailangan kong hanapin ang mga sagot na hindi niya masabi.
Balot man ako ng takot
pero kailangan kong harapin kung ano ang totoo.
Kung sino siya…
at bakit siya nilalang ng gabi
at tila nasa pagitan ng buhay at kamatayan?
Natagpuan mo na din.
Ano'ng natagpuan ko?
Dito ako nagtatago.
Kung saan maraming mandirigmang katulad ko ang nakalibing.
Ipinanganak akong si Dulag sa kabundukan
bago pa pangalanan ang mga pulong ito.
Walang dayuhang aangkin sa aming mga lupain.
Hindi kami papayag na kami'y masakop ninuman.
Nakahanda kaming ibuwis ang aming mga buhay…
padanakin ang dugo sa ngalan ng kalayaan,
manatili lang ang laya, hanggang sa huli naming hininga.
Nalupig namin ang mga dayong mananakop.
Ngunit ang hindi ko batid…
Sa likod ng tagumpay,
isang halimaw ang maninila
at aangkin sa aking buhay at kaluluwa.
Luchaste bien, pequeño guerrero.
No lo suficientemente bien…
Hindi ko naiintindihan ang kanyang mga sinasabi,
…la vida eterna…
pero alam kong gusto niya akong maging katulad niya…
Bautismo de maldición.
Nilunod ako ng halimaw sa kanyang maruming dugo.
Sa pagitan ng buhay at kamatayan,
mas pipiliin ko ang mamatay kaysa masakop niya ang aking pagkatao…
Nagising akong uhaw na uhaw…
Simula noon,
gabi-gabi akong ginigising ng hindi ko maipaliwanag na uhaw
na tanging mapupunuan lamang ng dugo.
Para akong isang demonyong nabubuhay
para kainin ang kaluluwa ng mga tao.
Dulag!
Kailanman ay hindi ko na masisilayan ang sikat ng araw.
Ang pagdating ng liwanag ay hudyat ng matinding pasakit sa akin.
Bagama’t huminto sa akin ang takbo ng panahon,
at di ako niluma ng taon,
ang sumpa'y nanahan.
Sa dilim,
ako'y magiging halimaw…
maninila ng busilak na mga kaluluwa.
Ang bigat ng sala'y baon ko hanggang sa walang hanggan.
Ito ang sumpa ko…
Ang sumaksi sa kamatayang matagal ko nang ninanais makamtan.
Matagal akong naghanap ng makakaintindi sa akin…
nang hindi natatakot.
Paglipas ng mga araw…
Saksi ako sa pagkamatay ng mga taong minahal ko.
Samantalang ako, ganito pa rin.
Kaya mas madali na lang umiwas sa tao.
Hindi na ako nasasaktan.
Panandaliang gumaan ang pakiramdam ko pero hindi rin nagtagal.
Ramdam ko pa rin ang labis na lumbay.
Nagbago 'yon no'ng nakilala kita, Lilia.
Naaalala mo ba no'ng nagkita tayo sa tubuhan?
Noong giyera?
Kinaibigan mo ang isang gusgusing pusa.
Alam ko no'n na iba ka.
Araw-araw, nadadagdagan ang pagmamahal ko sa 'yo.
Alam ko no'n na gusto kong gugulin ang walang hanggan
na kasama ka.
Noon pa?
No'ng una pa lang tayong nagkita.
Lilia, maaari mo 'kong magustuhan.
Hinding-hindi ka tatanda.
Hindi ka manghihina. Walang makakapigil sa 'yo.
Maaari tayong magsama nang walang hanggan.
Pero…
Pakiusap…
Huwag mo muna akong sundan.
Kailangan ko munang pag-isipan 'to.
Nasaan
Ang hangganan ng langit?
Di mawari
Ilang ulit mang lakbayin
Tulad din
Ng hubog ng ating pag-ibig
Hindi matukoy ang wakas
At umpisa
Walang hanggan
Iyan ang tanging hantungan
Ng ating pagmamahalang
Hindi mapapantayan
Higa lang po kayo.
Ang pinaka…
pinagsisisihan ko lang sa buhay ko ay…
ay ang pag-aalaga mo sa akin sa loob ng mahabang panahon.
Papa, hindi po. Ginusto ko–
Hindi, anak.
'Nak, patawarin mo ako.
Gusto ko lang makatiyak
na pag nawala ako…
may mag-aalaga sa 'yo.
Mabuti.
Dalawa silang nawala sa buhay ko.
Ang Papa’y tuluyan nang nagpahinga.
Pero si Matias ay patuloy pa ring kumakatok sa buhay ko.
Hindi ko alam kung handa na ako.
Gusto ko munang buuin ang sarili ko.
At kapag kaya ko na,
handa na akong harapin anuman ang ihatid sa akin ng buhay.
Nariyan man si Matias
o wala.
Tao po.
Magandang gabi. Ano hong kailangan nila?
Kayo ho si Lilia Reyes?
Bakit ho?
Hindi, itatanong ko lang sana kung kayo 'yong gumawa nito?
Bakit ho?
Order po sana ako, e.
Matapang kasi at saka…
magandang klase.
Hindi ko alam kung bakit ayaw tanggapin ni Lilia
ang ibinibigay ko sa kanyang walang hanggan.
Dahil ba mayroon na siyang iba?
Hindi ko kayang mawala siya sa 'kin.
Hindi ako papayag na agawin siya ninuman. O kahit ng kamatayan.
Nandito lang ako para siya'y protektahan.
Pero ang sakit ng pagkabigo’y
tila isang halimaw na pilit kumakawala sa akin.
Sa paglaganap ng dilim…
Hoy! Holdap 'to!
…bawat gabi,
isa akong ganid na hayop sa pagsila.
Naghahanap ng bibiktimahin,
upang busugin ang walang patid kong uhaw dulot ng kalungkutan.
Lilia!
Ilang buhay man ang kitlin,
ilang dugo man ang sairin,
ang uhaw ko'y nananatili, hindi nagagapi.
Ubusin ko man ang sanlahi,
hindi mawala-wala ang pait at sakit.
Bakit ako sinisiil ng tadhana?
Ito ba'y sumpa ng pusong umibig sa isang kailanma'y di ako nanaisin?
Ano ba'ng nangyari sa 'yo?
Dahil do'n sa babae?
Ayaw ka na niyang makita?
Matias.
Madaming babae diyan.
Nag-iisa siya.
Hindi siya nag-iisa, marami sila.
Marami silang spoiled, na akala nila, kaya nila tayo.
Pero pag nalaman nila kung ano'ng kaya nating gawin…
ayaw na nila sa 'tin.
Marami sila diyan, Matias.
Madaming ibang babae diyan.
Hindi mo ako maiintindihan.
Hindi ka pa nagmahal.
Baka tama ka nga.
Kahinaan ang pag-ibig.
Tingnan mo 'yong sarili mo.
Salamat na lang.
Ayusin mo 'yong buhay mo.
Naghahanap ka ba ng S?
Pwede na 'to.
Ang sabi ko, kung gusto mo ng S?
Meron ka?
Meron. Magkano?
May pera ka ba?
Huwag dito, masyadong maliwanag.
Sige, anak. Babalik din ako agad, ha?
Hoy! Ano 'yan?
Hoy!
Ano'ng ginagawa ninyo?
Magbago na kayo habang may oras pa.
Kayo ang nagpapasama sa Baguio, e.
Kung ano man 'yang ginagawa ninyo, huwag dito.
Lasing ka ba o sabog?
Ha?
-Huwag kang makialam. -Lasing ka o…
Hoy! Lasing ka ba o sabog?
Hoy! Kinakausap kita!
-Sabi ko, huwag kang makialam! -Hoy!
Aray!
Tay?
Tay!
Mabuti naman at nakauwi na tayo.
Hindi mo nagustuhan ang paglagi mo sa ospital?
Mababait naman 'yong mga nurse.
Lalo na si Isabelle.
Mm-hmm.
Pero iba pa rin 'yong…
dito sa bahay.
Tama ka.
Ang daming tao kasi sa ospital.
Lakaran nang lakaran 'yong mga doktor at nurse.
Na-miss ko lang siguro ang bahay.
Filomena Reyes.
Ano 'yon?
Ikaw?
Kilala ka ba namin?
Nahanap din kita.
Hindi ko makakalimutan 'yang pagmumukha mo.
Pero hindi ka tumanda.
Ganiyang-ganiyan pa rin ang itsura mo
no'ng gabing 'yon.
Ikaw 'yong anak no'ng pulis?
Naaalala mo na 'ko ngayon.
Matias, sino ang lalaking ito?
'Yan pala ang tawag sa 'yo.
Matias.
Marami ang nagsasabi,
halimaw daw ang pumatay sa tatay ko.
Alam ko kung ano'ng totoo.
Kitang-kita ko kung papa'no mo siya pinatay.
Ipakukulong kita, hayop ka.
Hindi kita kilala.
At pamamahay ko ito.
At trespassing ka.
Kaya kung hindi ka aalis,
tatawag ako ng pulis.
Aalis ako.
Gusto ko lang titigan ang mukha
ng taong pumatay sa tatay ko.
Hayop ka.
Kailangan nating makahanap ng makakasama mo.
Hindi kita mapoprotektahan sa umaga.
Hahanap tayo ng mapagkakatiwalaan natin.
Ikaw ba si Miss Pineda from Baguio General?
Iabot ko daw, sabi ni Ma'am Lilia.
Narinig ko kasi na may balak kang pumunta sa Canada.
Ibaon mo na lang 'yan.
Mahirap mangibang-bansa.
Sigurado po kayo?
Ay, oo.
Matanda na 'ko.
Hindi ko na 'yan madadala pag ako'y mamatay.
Halika, ipapakita ko sa 'yo 'yong kuwarto ko.
Sa'n si Matias?
Ah.
Nagpapahinga.
Mamayang gabi pa 'yon.
Lola…
Kinasal po kayo?
Ako’y ikinasal…
pero hindi ko alam na ito’y isang tanikalang
-lalong sisikil sa aking buhay. -Lilia.
Lilia.
Nandito lang ako, hindi mo kailangang sumigaw.
Ano'ng gusto mong sabihin?
Pabigat ako?
Hindi ako nag-aasikaso?
Wala 'kong sinasabing ganiyan.
Perpekto ka kasi, e, 'no?
Tama na, Isagani.
Lilia, kinakausap pa kita.
Lilia!
Pilit pa rin akong hinahabol ng multo ng aking nakaraan.
Akala ko’y nabura na ito ng panahon.
Kinakausap pa kita, e.
Ano ba!
Sana nakinig na lang ako sa mga sinasabi nila.
Na sinumpa ka kaya di ka magkaanak.
-Isagani, bitawan mo 'ko! -Baog!
Isa kang baog!
-Bitiwan mo ako! -Hinawaan mo 'ko ng sumpa mo, 'no?
Hinawaan mo 'ko, hayop ka!
Ngunit lumipas man ang panahon,
isa lang ang hindi nagbago…
Niloko mo 'ko.
…Nariyan pa rin siya para protektahan ako.
-…awa mo na. Please. -Huwag ka sabing pumalag!
Isagani…
Huwag.
Alam mo? Papatayin kita.
Hmm?
Pero di nila malalaman na pinatay kita.
Kasi ang sasabihin ko,
nagpakamatay ka.
Hmm?
Ha?
Bitawan mo 'ko! Sino ka ba?
Sabing bitawan mo ako, e!
Ano nga ba ang pag-ibig na walang takda?
Iyan ang damdamin ni Matias para sa 'kin.
At iyan din ang sa kanya'y aking nararamdaman.
Kami'y di na mapaghihiwalay, magkayakap na ang kapalaran.
Sa pagdaan ng panahon,
naunawaan namin ang lakas at kahinaan ng bawat isa.
Ang aming pagmamahal ang buklod sa dalawang buhay na ngayo'y iisa.
Sabay kaming nagpatuloy sa anod ng panahon
para mamuhay nang normal.
Ganda, manong. Sige, sabit n'yo na.
Sige po.
O, wala nang nationwide curfew.
So pwede nang magbukas nang alas-singko hanggang alas-siyete ng gabi.
Teka. Meron akong gustong ipakilala sa inyo.
Ito si Matias.
Tutulungan niya ako sa pagpatakbo ng café…
Nang mahalin ko si Matias,
inintindi ko at tinanggap ang lahat sa kanya.
Ang kanyang mga kahinaan
at ang madidilim na bahagi ng kanyang pagkatao.
Magandang gabi.
May mga bagay na hindi ko maipagkakaila.
Hindi ako sang-ayon sa pagpatay.
Kaya humanap kami ng maaaring pagkasunduan.
Alam kong ginawa niya ang sakripisyong iyon…
dahil mahal niya 'ko.
Lola…
So ano'ng nangyari?
Eto.
Nandito pa ako.
Nagpapagaling sa tama ng bala.
Puno ng sorpresa ang buhay.
Bakit ho hindi n'yo tinanggap 'yong mabuhay nang walang hanggan?
O… exaggeration lang ba 'yon sa ibang parte ng istorya n'yo?
Saka ano ba talaga 'yong dine-deliver n'yo do'n sa siyudad?
Miss Reyes?
Pasensiya na po kayo sa istorbo.
Hindi po namin kayo nakunan ng statement
no'ng nasa emergency room kayo no'ng mangyari ang insidente.
Maaari po ba kayong maabala ngayon?
Pwede po?
Halika. Pasok ka muna.
Ma'am, may idea po ba kayo
kung bakit paboritong targetin ng magnanakaw itong bahay n'yo?
Wala po.
E, ano bang malay natin sa iniisip ng mga masasamang-loob?
E, kasi po…
Misteryo sa aming kapulisan ang mga inabutan naming
patay na mga magnanakaw dito sa inyong bahay no'ng gabing iyon.
Parang nilapa ng
mabangis na hayop.
Naaalala n'yo pa po ba kung ilan 'yong
pumasok sa inyo dito at nanloob no'ng gabing nangyari ang insidente?
Apat po siguro.
Para sa'n po 'yong alarm na 'yan?
May nakita ka ba?
Kung meron man po, nakatakas na siguro.
Ma'am, palagay ko, mag-a-assign na 'ko
ng pulis dito sa area ninyo.
E, hindi pupuwedeng nag-iisa lang kayo.
Sanay na ako.
Salamat sa pagbisita. Pero pagod na 'ko.
Gusto ko nang magpahinga.
Sige po. Maraming salamat sa inyong panahon.
Lola.
Bakit n'yo sinabi na kayo lang mag-isa dito?
Hindi ba't kasama n'yo si Matias?
Isabelle, pakialalayan nga ako at gusto ko nang…
-Naku. -…magpahinga.
Nanlalamig po kayo.
Pagod lang.
Hinarass mo 'yong matanda!
Tapos pinasok mo 'yong bahay na walang paalam
kahit na alam mong off-limits sa isang imbestigador na tulad mo!
Ano, kaya mo ipaliwanag 'yan sa NAPOLCOM? Ako, hindi!
Hindi ko kayang ipaliwanag, lalo na pag nagreklamo siya!
Paano na lang pag nalaman no'ng subject natin?
At nagsumbong sa media? Ano'ng gagawin natin, ha?
Sige nga!
Sir, gusto ko lang kasi makita 'yong loob ng bahay, e.
May warrant ka ba?
Hindi ba wala?
E, basic police procedure 'yon!
Alam mo 'yan. Bakit, nakalimutan mo na ba?
O, ano? Di ka makasagot?
Kung ako sa 'yo…
Huwag na.
Inuutusan na kita, akin na 'yang tsapa mo!
Sir, tinatanggalan n'yo na 'ko ng trabaho?
Oo! Hindi pa ba malinaw 'yon?
Kawawa naman si tanda, 'no?
Magpakalayo-layo…
Kung kailan malapit na 'yong retirement, saka pa na-fire.
Jerson! 'Yong baril at badge ni Angua, kunin mo!
Yes, sir!
Babalik ako kaagad.
Bantayan mong maigi si Lilia.
Babalik ako kaagad.
Oo, mino-monitor ko naman 'yong temperature niya.
Nagpa-fluctuate pero normal lang 'yon sa edad niya.
Sino si Isabelle?
Ex ko.
Sorry, ah.
Patay na siya?
Gago, buhay pa!
Nakipaghiwalay lang sa 'kin.
Kaya pinapalagay ko na 'yong pangalan niya sa balat ko
para hindi niya ako maiwanan
at habang-buhay siyang nasa katawan ko.
'Tang ina. Manipulado lang 'yon, p're.
Pwedeng manahimik ka? Gawin mo 'yong trabaho mo!
'Tang inang 'to.
Aray!
O!
Boss, di pa tapos!
Diyan ka lang.
Boss, tara, tapusin na natin 'yan!
Diyan ka lang!
Lola Lilia.
Ang baba po ng blood pressure n'yo.
Kailangan na nating tumawag sa ospital.
Ayoko.
Ayoko na sa ospital.
Si Matias, nandito na ba?
Wala pa ho siya.
Nanlalamig na kayo.
Alam ko.
Alam mo, Isabelle?
Para ka lang kumakain ng cake.
'Yong huling kagat ang pinakamasarap.
At pag uminom ka ng kape,
'yong huling patak ang pinakamatamis.
Gusto mo pa…
Pero kailangan,
alam mo kung kailan sapat
ang sapat na.
O.
Pasensiya ka na, ha?
Ah, sa'n ho pwedeng mag-report?
Ha?
Ah, ng ano?
Drug deal ho.
May ebidensiya?
Oho, nakuhaan ko ho ng video, e.
-Ito ho. -Tingin.
-Mm. -Ayan.
Drug dealing ho 'yan, di ba? Ayan o, marijuana. Wholesale.
Isang kilo lang siguro, o mas marami. Pero hindi wholesale.
Pero bawal pa rin 'yan.
Kilala mo 'tong mga 'to?
'Yong babae, nagtatrabaho do'n sa Black Cat na Tattoo Shop.
'Yong lalaki, kupal 'yan. Nakaengkuwentro ko no'ng nakaraan.
Kilala ko 'yang lalaking 'yan.
'Yong tulak?
Oo! At alam ko kung saan nakatira 'yan.
'Yan 'yong suspek sa kaso ko, e.
Aba, may silbi rin pala ang kolektor.
Ano'ng gusto mong gawin natin dito?
Sapat na 'tong video para makakuha ng warrant at ma-raid 'yong bahay.
House raid?
Oo, may war on drugs, e.
Kailangan natin protektahan ang siyudad laban sa droga, di ba?
Ano sa tingin mo, tanda?
Hindi na 'ko pulis.
Pero sasama 'ko.
Gusto ko kasing makitang makulong 'yang putang inang hayop na 'yan, e.
Sa inyo na ang credit.
'Yan ang gusto ko!
Ngayong gabi lang.
Ano'ng nangyayari sa kanya?
Hinahanap ka niya.
Matias.
Nandito na 'ko.
Nandito na ako.
Ramdam ko ang puso mo.
Unti-unting humihina.
Mamamatay na 'ko.
Kaya kong iligtas ang buhay mo.
Huwag, Matias.
-Sabihin mo lang. -Huwag.
Di ko tatanggapin.
Ayaw kong mawala ka.
Mahal ko ang buhay ko.
Mahal na mahal kita.
Buong buhay ko, minahal kita.
Kaya minahal mo rin ako.
Kaya maganda…
ang ating
pag-ibig.
Kaya kong ibigay ang walang hanggan sa 'yo.
Alam ko.
Halimaw!
Lumabas ka na diyan!
Napapaligiran ka namin!
Pagbabayaran mo lahat ng kasalanan mo!
Umalis ka na.
Dito lang ako.
Dito lang ako, mahal.
Hindi ko pa rin alam kung maniniwala ako sa kuwento ni Lilia.
Ang alam ko, tayo ang gumagawa ng buhay natin.
Pero hindi tayo titigil na magmahal.
Bago ka humiling,
may gusto akong ibigay sa 'yo.
Natatandaan mo?
Oo.
Buhay na walang hanggan, Lilia.
Walang sakit…
walang kamatayan.
Maaari tayong magsama habang-buhay.
'Yon ang pinakamagandang regalong maaari kong ibigay sa 'yo.
Hindi 'yon, Matias.
Naibigay mo na sa akin ang pinakamagandang regalo.